PMIndiaData/PMIndiaSum huggingface dataset:
મંત્રીમંડળે કાયદાનાં અમલીકરણની તાલીમ માટે ભારત અને અમેરિકા વચ્ચે થયેલા દ્વિપક્ષીય સમજૂતીકરાર (એમઓયુ) પર હસ્તાક્ષર કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે કાયદાનાં અમલીકરણની તાલીમ માટે ભારત અને અમેરિકા વચ્ચે દ્વિપક્ષીય સમજૂતીકરાર (એમઓયુ) પર હસ્તાક્ષર કરવાની મંજૂરી આપી છે. આ એમઓયુ પર અમેરિકા સંઘનાં કાયદા અમલીકરણ કેન્દ્ર (એફએલઈટીસી) તથા ભારતનાં પોલીસ સંશોધન અને વિકાસ બ્યૂરો (બીપીઆર એન્ડ ડી) વચ્ચે હસ્તાક્ષર થવાનાં છે. આ એમઓયુથી ભારત-અમેરિકા હોમલેન્ડ સુરક્ષા સંવાદની જોગવાઈમાં બંને દેશો વચ્ચે સહયોગમાં વધારાનો માર્ગ પ્રશસ્ત થશે. એમઓયુથી તાલીમ, તાલીમ સામગ્રી, તાલીમ આપતાં શિક્ષણોની ગુણવત્તા વગેરે માપદંડોમાં સુધારો કરવામાં સહાયતા મળશે. તેનાથી દેશમાં પોલીસ દળનાં કામકાજમાં સુધારો થશે અને ‘સ્માર્ટ પોલીસ’નો વિચાર સાકાર થશે. ભારત અને અમેરિકા તમામ સ્વરૂપો અને અભિવ્યક્તિમાં આતંકવાદ અને આંતરરાષ્ટ્રીય અપરાધો સામે લડવા તથા આતંકવાદી સંગઠનોમાં સતત થઈ રહેલા વધારાને અટકાવવા સહિયારૂ હિત ધરાવે છે. આ ઉપરાંત ભારત અને અમેરિકા પોતાની જમીન અને મહત્ત્વપૂર્ણ માળખાગત સુવિધાઓની સુરક્ષા કરવા તથા આંતકવાદી હુમલાઓ દ્વારા વૈશ્વિક પુરવઠાની સાંકળમાં વિક્ષેપ અટકાવવાનું સહિયારૂ હિત પણ ધરાવે છે. પૃષ્ઠભૂમિઃ જ્યારે અમેરિકાનાં રાષ્ટ્રપ્રમુખ નવેમ્બર, 2010માં ભારતની મુલાકાતે આવ્યાં હતાં, ત્યારે બંને પક્ષોએ હોમલેન્ડ સુરક્ષા સંવાદ કાર્યપ્રણાલી સ્થાપિત કરવા સંમતિ આપી હતી. આ કાર્યપ્રણાલી ભારત-અમેરિકા આતંકવાદ વિરોધી પહેલ પર હસ્તાક્ષર કરવાને સુસંગત છે. હોમલેન્ડ સુરક્ષા સંવાદ અંતર્ગત 6 પેટા જૂથોની રચના કરવામાં આવી છે, જેનાં કાર્યક્ષેત્રમાં નીચેની બાબતો સામેલ છેઃ (1) વૈશ્વિક પુરવઠા શ્રેણી, પરિવહન, બંદર, સરહદ અને દરિયાઈ સુરક્ષા, (2) મહાનગર પોલીસ વ્યવસ્થા તથા સંઘનાં રાજ્ય અને સ્થાનિક ભાગીદારો વચ્ચે માહિતીનું આદાનપ્રદાન કરવું, (3) ગેરકાયદેસર નાણાકીય વ્યવહાર, રોકડ રકમની દાણચોરી, નાણાકીય ગોટાળા અને બનાવટી ચલણ, (4) સાયબર માહિતી, (5) ક્ષમતા નિર્માણ, અને (6) ટેકનોલોજીમાં સુધારો. ભારત અને અમેરિકા વચ્ચે હોમલેન્ડ સુરક્ષા સંવાદ (એચએસડી)નાં ભાગરૂપે ક્ષમતા નિર્માણ માટે એક પેટા જૂથની રચના કરવામાં આવી છે. તેનો ઉદ્દેશ અમેરિકાનાં સત્તામંડળો સાથે સહયોગમાં ભારતમાં કાર્યરત કાયદા અમલીકરણ સંસ્થાઓની ક્ષમતા વધારવાનો છે. આ સંસ્થાઓ તમામ 6 પેટા જૂથો સાથે સંકળાયેલી છે, જેને હોમલેન્ડ સુરક્ષા સંવાદમાં સામેલ કરવામાં આવી છે. ભારત અને અમેરિકામાં ક્ષમતા નિર્માણનાં કામકાજ સાથે સંબંધિત તમામ મુખ્ય સંસ્થાઓ વચ્ચે માળખાગત સહયોગ અતિ મહત્ત્વપૂર્ણ છે. તેને ધ્યાનમાં રાખીને અમેરિકા પક્ષે અમેરિકાનાં એફએલઈટીસી અને તેને સમકક્ષ ભારતીય બીપીઆર એન્ડ ડી વચ્ચે એક સમજૂતીકરારનો પ્રસ્તાવ રજૂ કર્યો છે.
પ્રધાનમંત્રી આવતીકાલે, 24મી એપ્રિલે બેંગલુરુમાં ઉદ્ઘાટન થનાર ખેલો ઈન્ડિયા યુનિવર્સિટી ગેમ્સને સંબોધન કરશે

પ્રધાનમંત્રી શ્રી નરેન્દ્ર મોદીએ કહ્યું છે કે તે ખૂબ જ આનંદની વાત છે કે બેંગલુરુમાં ખેલો ઈન્ડિયા યુનિવર્સિટી ગેમ્સ યોજાઈ રહી છે, જેનું ઉદ્ઘાટન આવતીકાલે 24 એપ્રિલે થશે. શ્રી મોદીએ કહ્યું કે આ રમતો યુવા રમત પ્રતિભાને સંવર્ધન કરવામાં ખૂબ આગળ વધશે. શ્રી મોદીએ એ પણ માહિતી આપી છે કે તેઓ આવતીકાલે સાંજે રમતોની શરૂઆત પર તેમનો સંદેશ પણ શેર કરશે. એક ટ્વીટમાં પ્રધાનમંત્રીએ કહ્યું; "તે ખૂબ જ આનંદની વાત છે કે બેંગલુરુમાં આયોજિત ખેલો ઈન્ડિયા યુનિવર્સિટી ગેમ્સનું આવતીકાલે, 24મી એપ્રિલે ઉદ્ઘાટન થશે. આ ગેમ્સ યુવા રમત પ્રતિભાને સંવર્ધન કરવામાં ખૂબ આગળ વધશે. હું આવતીકાલે સાંજે રમતોની શરૂઆત પર મારો સંદેશ પણ શેર કરીશ."
પ્રધાનમંત્રીએ પઠાન કોટ એરબેઝની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે (9-1-2016) પંજાબમાં પઠાનકોટ એરબેઝની મુલાકાત લીધી, જ્યાં હમણાં જ આતંકવાદીઓએ હુમલો કર્યો હતો. આ દરમિયાન રક્ષાદળોના વરિષ્ઠ અધિકારીઓએ પ્રધાનમંત્રીને આવા ગંભીર આતંકવાદી હુમલાનો સામનો કરવા માટે ચાલનારા પોતાના સંયુક્ત આતંકવાદ-વિરોધી અભિયાન અને તલાશ અભિયાનોની બાબતમાં વિસ્તૃત જાણકારી આપી. પ્રધાનમંત્રીએ એરબેઝમાં સંબંધિત ઘટના સ્થળોની સાથે સીમા ક્ષેત્રનું હવાઈ સર્વેક્ષણ પણ કર્યું. આ યાત્રા દરમિયાન પ્રધાનમંત્રીની સાથે રાષ્ટ્રીય સુરક્ષા સલાહકાર શ્રી અજીત ડોવાલ, થલ સેના, વાયુસેના અને એનએસજી તથા સીમા સુરક્ષા દળના પ્રમુખ શ્રી ઉપસ્થિત હતા.
આદરણીય પ્રધાનમંત્રી શ્રીના અધ્યક્ષપદ હેઠળ જમ્મુ-કાશ્મીરના મુદ્દે રાજકીય પક્ષોની મળેલી બેઠક અંગે ડૉ. જિતેન્દ્ર સિંહનું નિવેદન

આદરણીય પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ જમ્મુ-કાશ્મીરના મુદ્દે વિવિધ રાજકીય પક્ષો સાથે મળેલી બેઠક હમણાં જ પૂર્ણ થઈ છે. જમ્મુ અને કાશ્મીરમાં લોકશાહીને મજબૂત બનાવવા તથા તેના વિકાસ તરફનો આ હકારાત્મક પ્રયાસ રહ્યો હતો. આ બેઠક અત્યંત સુમેળભર્યા વાતાવરણમાં હાથ ધરાઈ હતી. તેમાં ભાગ લેનારા તમામ પક્ષકારોએ ભારતના બંધારણ અને ભારતની લોકશાહીમાં તેમનો સંપૂર્ણ સહકાર વ્યક્ત કર્યો હતો. કેન્દ્રના ગૃહમંત્રી શ્રી અમિત શાહે જમ્મુ અને કાશ્મીરની પ્રવર્તમાન પરિસ્થિતિમાં થઈ રહેલા સુધારા અંગે રાજકીય પક્ષોના આગેવાનોને માહિતગાર કર્યા હતા. પ્રધાનમંત્રીએ તમામ પક્ષોની દલીલો અને સૂચનો ગંભીરતાપૂર્વક સાંભળ્યા હતા અને તેમણે એ હકીકતની સરાહના કરી હતી તે પ્રજાના તમામ પ્રતિનિધિઓએ મુક્તમને તેમના અભિપ્રાયો વ્યક્ત કર્યા હતા. આ બેઠકમાં પ્રધાનમંત્રીએ બે મહત્વના મુદ્દાઓ પર વિશેષ ભાર મૂક્યો હતો. તેમણે જણાવ્યું હતું કે જમ્મુ અને કાશ્મીરમાં પાયાના સ્તરેથી લોકશાહી પરત લાવવા માટે આપણે તમામે સાથે મળીને કામગીરી હાથ ધરવી પડશે. બીજી બાબત એ કે આપણે જમ્મુ-કાશ્મીરમાં સર્વાંગી વિકાસ માટે કામ કરવું જોઇએ અને આ વિકાસ તમામ પ્રાંત તથા તમામ સમૂદાય સુધી પહોંચવો જોઇએ. પ્રજાની ભાગીદારી અને સહકારનું વાતાવરણ સર્જાય તે પણ એટલું જ જરૂરી છે. આદરણીય પ્રધાનમંત્રીએ એ પણ ઉલ્લેખ કર્યો હતો કે જમ્મુ અને કાશ્મીરમાં પંચાયતી રાજ અને અન્ય સ્થાનિક ચૂંટણીઓ સફળતાપૂર્વક યોજાઈ હતી. સુરક્ષાની સ્થિતિમાં પણ સુધારો આવ્યો છે. ચૂંટણી બાદ અંદાજે 12,000 કરોડ રૂપિયા સીધા જ પંચાયતો સુધી પહોંચ્યા છે. આમ થવાને કારણે ગામડાના વિકાસની ઝડપમાં વેગ આવ્યો છે. પ્રધાનમંત્રીએ જણાવ્યું હતું કે આપણે જમ્મુ અને કાશ્મીરમાં લોકશાહીની પ્રક્રિયાની દિશામાં વિધાનસભાની ચૂંટણી જેવા આગામી મહત્વના પગલા માટે આગળ ધપવું જોઇએ. આ ઉપરાંત સીમાંકનની પ્રક્રિયા ઝડપથી પૂરી થવી જોઇએ જેથી વિધાનસભામાં તમામ પ્રાંત તથા તમામ જૂથ પર્યાપ્ત રાજકીય પ્રતિનિધિત્વ પ્રાપ્ત કરી શકે. દલિતો, પછાત વર્ગના લોકો તથા આદિવાસી વિસ્તારોને યોગ્ય પ્રતિનિધિત્વ મળે તે જરૂરી છે. સીમાંકનની પ્રક્રિયામાં તમામ પક્ષકારો ભાગ લઈ શકે તે વિષય પર પણ આ બેઠકમાં વિગતવાર ચર્ચા હાથ ધરાઈ હતી. બેઠકમાં હાજર રહેલા તમામ પક્ષો આ પ્રક્રિયામાં ભાગ લેવા માટે સહમત થયા હતા. જમ્મુ અને કાશ્મીરને શાંતિ અને સમૃદ્ધિના માર્ગે લાવવા માટે તમામ પક્ષકારોના સહકાર પર પણ પ્રધાનમંત્રીએ ભાર મૂક્યો હતો. તેમણે જણાવ્યું હતું કે જમ્મુ અને કાશ્મીર હવે હિંસાના દુષ્ચક્રમાંથી બહાર આવી રહ્યું છે અને સ્થિરતાના માર્ગે આગળ ધપી રહ્યું છે. જમ્મુ અને કાશ્મીરની પ્રજામાં નવી આશા અને નવા આત્મવિશ્વાસના દર્શન થઈ રહ્યા છે. પ્રધાનમંત્રીએ એમ પણ જણાવ્યું હતું કે તેમના ભરોસાને મજબૂત બનાવવા તથા તેમના આત્મવિશ્વાસને વધુ ઉજ્જવળ બનાવવા માટે આપણે રાત દિવસ કાર્ય કરવું પડશે. જમ્મુ કાશ્મીરના સમૃદ્ધિ તથા વિકાસ અને લોકશાહીને મજબૂત કરવા માટે આજની બેઠક અત્યંત મહત્વની છે. આજની બેઠકમાં હાજરી આપવા માટે હું તમામ રાજકીય પક્ષોનો આભાર માનું છું. આભાર
પ્રધાનમંત્રીએ ઋષિ બંકિમચંદ્ર ચટ્ટોપાધ્યાયને તેમની જયંતી નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ઋષિ બંકિમચંદ્ર ચટ્ટોપાધ્યાયને તેમની જયંતી નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ એક ટ્વીટમાં કહ્યું, “ઋષિ બંકિમચંદ્ર ચટ્ટોપાધ્યાયને તેમની જયંતી નિમિત્તે શ્રદ્ધાંજલિ અર્પણ કરૂં છું. તેમણે પોતાના વ્યાપક કાર્યક્ષેત્ર દ્વારા ભારતના સિદ્ધાંતોની મહાનતાને પ્રદર્શિત કરી હતી. #
પ્રધાનમંત્રીએ અયોધ્યા વિકાસ યોજનાની સમીક્ષા કરી

પ્રધાનમંત્રી શ્રી નરેન્દ્ર મોદીએ અયોધ્યાની વિકાસલક્ષી યોજનાની સમીક્ષા કરી હતી. ઉત્તર પ્રદેશ સરકારના અધિકારીઓએ એક પ્રેઝન્ટેશન રજૂ કર્યું હતું જેમાં અયોધ્યાના વિકાસના તમામ પાસાને આવરી લેવામાં આવ્યા હતા. અયોધ્યાના વિકાસને એક આધ્યાત્મિક કેન્દ્ર, વૈશ્વિક પ્રવાસન કેન્દ્ર તથા સક્ષમ સ્માર્ટ સિટી તરીકે કલ્પના કરવામાં આવી રહી છે. અયોધ્યા સાથેની કનેક્ટિવિટીમં સુધારો લાવવા માટે વિવિધ આગામી અને પ્રસ્તાવિત માળખાગત પ્રોજેકટ અંગે પ્રધાનમંત્રીને માહિતગાર કરવામાં આવ્યા હતા. આ માળખાગત પ્રોજેક્ટમાં એરપોર્ટ, રેલવે સ્ટેશનનો વ્યાપ વધારવા, બસ સ્ટેશન, માર્ગ અને હાઇવેનો વ્યાપ વધારવા જેવા પ્રોજેક્ટનો સમાવેશ થતો હતો. આ સમીક્ષા દરમિયાન આગામી ગ્રીનફિલ્ડ ટાઉનશિપની પણ ચર્ચા થઈ હતી જેમાં યાત્રાળો માટે લોજિગની સવલત, આશ્રમ અને મઠ, હોટેલ તથા વિવિધ રાજ્યો માટેના ભવનો માટેની જગ્યાઓનો સમાવેશ થતો હતો. આ ઉપરાંત પ્રવાસીઓની સવલત માટેના કેન્દ્ર તથા એક વિશ્વકક્ષાના મ્યુઝિયમના બાંધકામની પણ ચર્ચા કરાઈ હતી. સરયુ નદીના કિનારે તથા તેના ઘાટની આસપાસના ઇન્ફ્રાસ્ટ્રક્ચરના વિકાસ માટે ખાસ ધ્યાન આપવામાં આવ્યું હતું. સરયુ નદી પર ફેરીબોટ સેવા નિયમિત બને તે માટે પણ પ્રયાસ કરાશે. શહેરનો એ રીતે વિકાસ કરાશે જેથી સાઇકલચાલકો તથા પગપાળા જનારા લોકોન કાયમી ધોરણે પર્યાપ્ત જગ્યા મળી રહે. સ્માર્ટ સિટીના માળખાનો ઉપયોગ કરીને આધુનિક ધોરણે ટ્રાફિક મેનેજમેન્ટ માટે કાર્ય કરાશે. પ્રધાનમંત્રીએ અયોધ્યાને એક એવા શહેર તરીકે ગણાવ્યું હતું જે દરેક ભારતીયની સાસ્કૃતિક ચેતના સાથે સંકળાયેલું છે. અયોધ્યાએ આપણી પરંપરામાંથી સર્વશ્રેષ્ઠ અને આપણા સર્વશ્રેષ્ઠ વિકાસલક્ષી પરિવર્તનનો પ્રચાર કરવો જોઇએ. અયોધ્યા આધ્યાત્મિક અને સંસ્કૃતિનો ઉત્કૃષ્ટ નમૂનો બંને છે. અયોધ્યાના માનવીય સિદ્ધાંતો ભવિષ્યના માળખા સાથે મેળ ખાવા જોઈએ જે દરેક માટે લાભકારક હોય તેમ પ્રધાનમંત્રીએ જણાવ્યું હતું. પ્રધાનમંત્રીએ જણાવ્યું હતું કે ભાવિ પેઢીને એવી ઇચ્છા થવી જોઇએ કે તેમણે જીવનમાં કમસે કમ એક વાર અયોધ્યાની યાત્રા કરવી જોઇએ. પ્રધાનમંત્રીએ નોંધ્યું હતું કે અયોધ્યાના વિકાસકાર્યો ભવિષ્યમાં આ જ વેગથી આગળ ધપવા જોઈએ. સાથે સાથે પ્રગતિના આગામી ચરણ માટે અયોધ્યાની આગેકૂચ અત્યારથી જ શરૂ થઈ થવી જોઇએ. અયોધ્યાની ઓળખની ઉજવણી અને તે નવીનતમ માર્ગોથી તેની સંસ્કૃતિનો વારસો જાળવી રાખવો તે આપણો સહિયારો પ્રયાસ હોવો જોઇએ. પ્રધાનમંત્રીએ જણાવ્યું હતું કે જે રીતે ભગવાન શ્રીરામમાં પ્રજાને એકત્રિત કરવાની તાકાત હતી તેવી જ રીતે અયોધ્યાના વિકાસકાર્યો પ્રજાની તંદુરસ્ત ભાગીદારી અને ખાસ કરીને યુવાનોની ભાગીદારીના માગદર્શનથી આગળ ધપવું જોઈએ. તેમણે આ વિકાસશીલ શહેરમાં આપણા પ્રતિભાશાળી યુવાનોના કૌશલ્યની ભાગીદારી માટે હાકલ કરી હતી. આ બેઠકમાં ઉત્તર પ્રદેશના મુખ્યમંત્રી શ્રી યોગી આદિત્યનાથ, નાયબ મુખ્યમંત્રી શ્રી કેશવ પ્રસાદ મૌર્ય, નાયબ મુખ્યમંત્રી શ્રી દિનેશ શર્મા તથા ઉત્તર પ્રદેશ સરકારના વિવિધ અન્ય મંત્રીઓ ઉપસ્થિત રહ્યા હતા.
પ્રધાનમંત્રીએ શિમલાથી નાગરિક ઉડ્ડયન માટે ક્ષેત્રીય જોડાણ યોજના - ઉડાન લોન્ચ કરી

પ્રધાનમંત્રી શ્રી નરેન્દ્ર મોદીએ આજે શિમલા એરપોર્ટ પરથી નાગરિક ઉડ્ડયન માટે ક્ષેત્રીય જોડાણ યોજના – ઉડાન લોન્ચ કરી હતી. આ યોજના અંતર્ગત વિવિધ ફ્લાઇટે સિમલા, નાંદેડ અને કડપા એરપોર્ટ પરથી ઉડાન ભરવાની શરૂઆત કરી છે. પ્રધાનમંત્રીએ હિમાચલ પ્રદેશના બિલાસપુરમાં હાઇડ્રો એન્જિનીયરિંગ કોલેજના ખાતમુહૂર્તના પ્રતીક સ્વરૂપે ઇ-તકતીનું પણ અનાવરણ કર્યું હતું. પ્રધાનમંત્રીએ સિમલા એરપોર્ટ પર એકત્રિત થયેલા જનસમુદાયનું સંબોધન કર્યું હતું તથા નાંદેડ અને કડપા પર એકત્રિત જનમેદનીનું સંબોધન વીડિયો લિન્ક મારફતે કર્યું હતું તેમણે જણાવ્યું હતું કે, મધ્યમ વર્ગનું જીવન પરિવર્તનના પંથે છે અને તેમની આકાંક્ષાઓ વધી રહી છે. તેમણે કહ્યું હતું કે, તેમને યોગ્ય તક મળે તો તેઓ અદ્ભૂત કામગીરી કરી શકે છે. તેમણે ઉમેર્યું હતું કે, ભારતમાં ઉડ્ડયન ક્ષેત્રમાં ઘણી તક રહેલી છે. યોજના ઉડાન – ઉડે દેશ કા આમ નાગરિક – નામનો ઉલ્લેખ કરીને તેમણે કહ્યું હતું કે, એક સમયે વિમાનમાં બહુ થોડા લોકો સફર કરતા હતા, પણ હવે સ્થિતી સંજોગો બદલાઈ ગયા છે. તેમણે કહ્યું હતું કે, નવી નાગરિક ઉડ્ડયન નીતિ ભારતની જનતાની આકાંક્ષાઓ પૂર્ણ કરવાની તક પ્રદાન કરે છે. તેમણે કહ્યું હતું કે, ટિઅર-2 અને ટિઅર-3 શહેરો વૃદ્ધિના પ્રેરકબળ બન્યા છે અને તેમની વચ્ચે એવિએશન જોડાણ વધવાથી તેમને લાભ થશે. તેમણે જણાવ્યું હતું કે, ઉડાન યોજના હિમાચલ પ્રદેશમાં પ્રવાસન ક્ષેત્રને મદદરૂપ થશે.
સ્વિડનના વ્યાપારી પ્રતિનિધિમંડળે પ્રધાનમંત્રીની મુલાકાત લીધી

સ્વિડનના વ્યાપારી પ્રતિનિધિમંડળે આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. આ પ્રતિનિધિમંડળમાં નવી દિલ્હીમાં ભારત સ્વિડન વ્યાપારી અગ્રણીઓની ગોળમેજી પરિષદમાં ભાગ લેનારા કેટલાક સીઈઓનો સમાવેશ થાય છે. પ્રધાનમંત્રીએ પ્રતિનિધિમંડળના સભ્યોને આવકાર્યા હતા. ચર્ચા દરમિયાન સંરક્ષણ ઉત્પાદનો અને સૌર ઊર્જા સહિતના સ્વિડનના ઉત્પાદકો માટે લાંબા સમયની વ્યવસાયિક તકો પર ચર્ચા થઈ હતી.
પ્રધાનમંત્રી એ સંરક્ષણ અને એરોસ્પેસ ક્ષેત્રને પ્રોત્સાહન આપવાની રીતો અંગે ચર્ચા કરવા માટે બેઠક યોજી

પ્રધાનમંત્રી શ્રી નરેન્દ્ર મોદીએ કોવિડ-19 રોગચાળાને ધ્યાનમાં રાખીને અર્થતંત્રને પ્રોત્સાહન આપવાની પહેલો અને સશસ્ત્ર દળોની ટૂંકા અને લાંબા ગાળાઓની જરૂરિયાતો પૂરી કરવા માટે ભારતમાં એક મજબૂત અને સ્વનિર્ભર સંરક્ષણ ઉદ્યોગને ઊભો કરવા સંભવિત સુધારા પર ચર્ચાવિચારણા કરવા માટે એક વિસ્તૃત બેઠકની અધ્યક્ષતા કરી હતી. આ બેઠકમાં સંરક્ષણ ક્ષેત્રની સાધનસામગ્રીનાં કારખાનામાં કામકાજ સુધારવા, ખરીદીની પ્રક્રિયાઓને સુવ્યવસ્થિત કરવા, સંસાધનની ફાળવણી પર ધ્યાન કેન્દ્રિત કરવા, સંશોધન અને વિકાસ/નવીનતાને પ્રોત્સાહન આપવા, મહત્ત્વપૂર્ણ સંરક્ષણ ટેકનોલોજીઓમાં રોકાણને આકર્ષિત કરવા અને નિકાસને પ્રોત્સાહન આપવા જેવા મહત્ત્વપૂર્ણ મુદ્દાઓ પર ચર્ચાવિચારણા કરી હતી. પ્રધાનમંત્રીશ્રી એ સંરક્ષણ અને એરોસ્પેસના ક્ષેત્રોમાં દુનિયાનાં ટોચના દેશોમાં ભારતને સ્થાપિત કરવાના લક્ષ્યાંકને ધ્યાનમાં રાખીને સ્વનિર્ભરતા અને નિકાસના બેવડા ઉદ્દેશોને પાર પાડવા ડિઝાઇનથી લઈને ઉત્પાદન સુધીની પ્રક્રિયામાં સરકાર અને ખાનગી ક્ષેત્રની સક્રિય ભાગીદારી પર ભાર મૂક્યો હતો. તેમણે સંરક્ષણ ક્ષેત્રમાં સ્થાનિક અને વિદેશી રોકાણને આકર્ષિત કરવા માટે સૂચિત સુધારાઓની પણ સમીક્ષા કરી હતી. આ બેઠકમાં સંરક્ષણ સંબંધિત ખર્ચને ઘટાડવાની સાથે બચતનો ઉપયોગ સંરક્ષણ ક્ષેત્રમાં વ્યૂહાત્મક મૂડી સંપાદિત કરવાના મુદ્દે ચર્ચાવિચારણા કરી હતી. આ ઉપરાંત સંરક્ષણ ક્ષેત્રમાં ખરીદીની પ્રક્રિયાઓ, ઓફસેટ નીતિઓ, સ્પેર્સનું સ્વદેશીકરણ, ટેકનોલોજીનું હસ્તાંતરણ, ભારતમાં માળખાગત સુવિધાઓ સ્થાપિત કરવા માટે આંતરરાષ્ટ્રીય ઓઈએમને આકર્ષિત કરવા, આંતરરાષ્ટ્રીય પુરવઠા સાંકળમાં ભારતની કામગીરી વધારવા અને હિસ્સો વધારવા વગેરે સાથે સંબંધિત મુદ્દાઓ પર પણ ચર્ચાવિચારણા કરવામાં આવી હતી. આ બેઠકમાં એ વિષય પર પણ ખાસ ભાર મૂકવામાં આવ્યો હતો કે, સંરક્ષણમાં ઉત્પાદનમાં આંતરરાષ્ટ્રીય સ્વરૂપે લીડર બનવાના ઉદ્દેશ સાથે ભારતને ગુણવત્તા અને અદ્યતન ઉપકરણો/સિસ્ટમ્સ/પ્લેટફોર્મની નિકાસ પર પણ ધ્યાન કેન્દ્રીત કરવું પડશે. પ્રધાનમંત્રીશ્રી એ ભારતની આયાત પરની નિર્ભરતા ઘટાડવા અને અદ્યતન સંરક્ષણ ઉપકરણોની ડિઝાઇન, એનો વિકાસ અને એનું ઉત્પાદન કરવા માટે પોતાની સ્થાનિક ક્ષમતાઓ વધારવા “મેક ઇન ઇન્ડિયા”ને વેગ આપવાની સૂચના પણ આપી હતી. તેમણે આંતરરાષ્ટ્રીય સંરક્ષણ ઉત્પાદન મૂલ્ય સાંકળમાં ઉદ્યોગની ભાગીદારીની સાથે સંરક્ષણ ક્ષેત્રમાં ઉત્પાદનોની નિકાસને પ્રોત્સાહન આપવાની પહેલો માટે એક એવું વાતાવરણ બનાવવા ભાર મૂક્યો હતો, જેમાં સંશોધન અને વિકાસને પ્રોત્સાહન આપવાની સાથે નવીનતાને બિરદાવવા માટે ભારતીય આઇપીની માલિકીનું નિર્માણ કરી શકાય. આ બેઠકમાં સંરક્ષણ મંત્રી, ગૃહ મંત્રી, નાણાં મંત્રી અને રાજ્ય કક્ષાનાં નાણાં મંત્રીની સાથે સાથે ભારત સરકારનાં વરિષ્ઠ અધિકારીઓ પણ સામેલ થયા હતા.
કાબુલમાં પ્રધાનમંત્રીએ આતંકવાદી વિસ્ફોટને વખોડી કાઢ્યો

પ્રધાનમંત્રી શ્રી નરેન્દ્ર મોદીએ કાબુલમાં થયેલા આતંકવાદી વિસ્ફોટને આકરા શબ્દોમાં વખોડી કાઢ્યો છે. પ્રધાનમંત્રીએ કહ્યું કે, “અમે કાબુલમાં થયેલા આતંકવાદી વિસ્ફોટની નિંદા કરીએ છીએ. આ વિસ્ફોટમાં મૃત્યુ પામેલા લોકોનાં કુટુંબીજનો સાથે અમે છીએ અને ઇજાગ્રસ્તોની સ્થિતિમાં સુધારો થાય તેવી પ્રાર્થના. ભારત તમામ પ્રકારના આતંકવાદ સામે લડવામાં અફઘાનિસ્તાનની સાથે છે. આતંકવાદને સાથ આપતા પરિબળોને પરાસ્ત કરવાની જરૂર છે.”
પ્રધાનમંત્રીએ નેતાજી સુભાષચન્દ્રબોઝની જયંતી પર તેમને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્રમોદીએ નેતાજી સુભાષચન્દ્રબોઝની જયંતી પર એમને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું કે “23 જાન્યુઆરી 1897ના રોજ જાનકીનાથ બોઝેપોતાની ડાયરીમાં લખ્યું હતું કે ‘મધ્યરાત્રિએ પુત્ર જન્મ થયો’ આ પુત્ર બહાદુર સ્વાતંત્ર્ય સૈનિક અને વિચારક બન્યો, જેણે પોતાનું આખું જીવન એક ઉમદા કાર્ય માટે સમર્પિત કરી દીધું –‘ભારતની આઝાદી’ હું નેતાજી બોઝની વાત કરી રહ્યો છુ. આજે તેમની જયંતી પર તેને ગર્વથી યાદ કરીએ છે. ભારત નેતાજી સુભાષચન્દ્ર બોઝને બહાદુરી અને સંસ્થાનવાદનેઅટકાવવામાટે તેમના અદ્વિતીય યોગદાન માટે હંમેશા આભારી રહેશે. એ હંમેશા એમના સાથી ભારતીયોની પ્રગતિ અને ભલાઈ માટે ઊભા રહ્યા હતા.”
પ્રધાનમંત્રીએ મહાત્મા ગાંધીને તેમની જયંતિ પર નમન કર્યું

પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની જયંતિના અવસર પર નમન કર્યું છે. પ્રધાનમંત્રીએ કહ્યું “પૂજ્ય બાપૂને શત્ શત્ નમન”. પ્રધાનમંત્રી શ્રી નરેન્દ્ર મોદીએ કહ્યું “સ્વચ્છતાનો મહાત્મા ગાંધીના હૃદય સાથે ઉંડો સંબંધ હતો. આવો આપણે સ્વચ્છ ભારત માટે આપણી પ્રતિબદ્ધતાની પુષ્ટિ કરીએ અને આપણા પ્રિય બાપુના સ્વપ્નોને સાકાર કરીએ. સ્વચ્છ ભારત આપણી વિકાસ યાત્રાને આગળ વધારશે અને ગરીબોને લાભ પહોંચાડશે.”
પ્રધાનમંત્રીએ 24 ઓક્ટોબર, 2021ના રોજ મન કી બાત માટે નાગરિકોને તેમના વિચારો શેર કરવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ મન કી બાતના 82મા એપિસોડ માટે નાગરિકોને તેમના વિચારો જણાવવા હાકલ કરી છે, જે રવિવાર, 24 ઓક્ટોબર, 2021ના રોજ પ્રસારિત થશે. મન કી બાત માટેના વિચારો નમો એપ,
પ્રધાનમંત્રીએ લોકોને ક્રિસમસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાતાલના અવસર પર લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "દરેકને નાતાલની શુભેચ્છાઓ! અમે ઈસુ ખ્રિસ્તના જીવન અને ઉમદા ઉપદેશોને યાદ કરીએ છીએ, જેણે સેવા, દયા અને નમ્રતા પર સૌથી વધુ ભાર મૂક્યો હતો. દરેક વ્યક્તિ સ્વસ્થ અને સમૃદ્ધ રહે. ચારે બાજુ સંવાદિતા રહે."
પ્રધાનમંત્રીએ વેક્સિનનો બગાડ ઘટાડવા બદલ આરોગ્ય કર્મચારીઓ અને નર્સોની પ્રશંસા કરી

પ્રધાનમંત્રી શ્રી નરેન્દ્ર મોદીએ વેક્સિનનો બગાડ ઘટાડવામાં ઉદાહરણીય કામગીરી બદલ આરોગ્ય કર્મચારીઓ અને નર્સોની પ્રશંસા કરી હતી. કેરળના મુખ્યમંત્રી પિનારાઈ વિજયનના એક ટ્વીટને ટાંકીને પ્રધાનમંત્રીએ ટ્વીટ કર્યુઃ “રસીનો બગાડ ઘટાડવામાં આપણા આરોગ્ય કર્મચારીઓ અને નર્સોની ઉદાહરણીય કામગીરી જોઈને સારૂં પ્રતીત થાય છે. રસીનો બગાડ ઘટાડવો એ કોવિડ-19 વિરુદ્ધની લડાઈને મજબૂત કરવા માટે મહત્વપૂર્ણ છે.”
મંત્રીમંડળે અપતટિય પવન ઊર્જા પર ધ્યાન કેન્દ્રિત કરવાની સાથે અક્ષય ઊર્જાનાં ક્ષેત્રમાં ભારત અને ડેન્માર્ક વચ્ચે સહકાર સંધિ માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતનાં નવીન અને પુનઃપ્રાપ્ય ઊર્જા મંત્રાલય તથા ડેન્માર્કનાં ઊર્જા, ઉપયોગીતા અને આબોહવા મંત્રાલય વચ્ચે સહકાર સમજૂતી કરવા માટે મંજૂરી આપી છે, જે ભારતમાં પુનઃપ્રાપ્ય ઊર્જા માટે ઇન્ડો-ડેનિશ ઉત્કૃષ્ટતા કેન્દ્ર સ્થાપિત કરવા ઇરાદાપત્ર અને અપતટિય પવન ઊર્જા પર ધ્યાન કેન્દ્રિત કરવાની સાથે પુનઃપ્રાપ્ય ઊર્જાનાં ક્ષેત્રમાં સહકાર સ્થાપિત કરવા માટે કામ કરશે. સહકાર સમજૂતીનો ઉદ્દેશ અપતટિય પવન ઊર્જા પર વિશેષ ધ્યાન કેન્દ્રિત કરવાની સાથે અક્ષય ઊર્જાનાં ક્ષેત્રમાં બંને દેશો વચ્ચે સહકારને પ્રોત્સાહન આપવાનો છે. સહકારનાં ક્ષેત્રોમાં અપતટિયપવનપરિયોજનાવ્યવસ્થાપન માટે ટેકનિકલ ક્ષમતા નિર્માણ, અતિ કાર્યદક્ષ પવન ઉદ્યોગને વિકસાવવા અને જાળવવા, ઉચ્ચ ગુણવત્તાયુક્ત પવનટર્બાઇનને સુનિશ્ચિત કરવા માટેના પગલાં અને જરૂરી પ્રમાણપત્રો, અપતટિયપવનની આગાહી અને સમયનિર્ધારણ સામેલ છે. સંકલિત પુનઃપ્રાપ્ય ઊર્જામાં ભારત-ડેન્માર્ક ઉત્કૃષ્ટતા કેન્દ્ર નવીન ઊર્જા સંસાધનોની આકારણી પર કામ કરશે, જે તટિય અને અપતટિયપવન પર ધ્યાન કેન્દ્રિત કરશે, પવન, સૌર, હાઇડ્રો અને સ્ટોરેજ ટેકનોલોજીઓ, ઉચ્ચ સ્તરીય પવન ઊર્જા સાથે પુનઃપ્રાપ્ય ઊર્જાનાં સંકલન, પરીક્ષણ અને સંશોધન અને વિકાસ તથા કૌશલ્ય વિકાસ/ક્ષમતા નિર્માણ પર ધ્યાન કેન્દ્રિત કરશે. આ દસ્તાવેજો પર હસ્તાક્ષર કરવાથી બંને દેશો વચ્ચે દ્વિપક્ષીય સાથસહકાર વધારે મજબૂત કરવામાં મદદ મળશે.
પ્રધાનમંત્રી અને માલદીવ્સના રાષ્ટ્રપતિ વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદી અને માલદીવ્સના રાષ્ટ્રપતિ શ્રી ઇબ્રાહીમ મોહમ્મદ સોહીલ વચ્ચે આજે ટેલીફોન પર વાર્તાલાપ થયો હતો. બંને નેતાએ પોતાના દેશમાં કોવિડ-19ના ચેપ અને તેની વર્તમાન સ્થિતિ અંગે એકબીજાને માહિતગાર કર્યા હતા. સાર્ક દેશો વચ્ચે સંમતિ સાધવામાં આવેલી સંકલન પદ્ધતિઓનું સક્રીયતાપૂર્વક અમલીકરણ થઇ રહ્યું છે તે અંગે બંનેએ સંતોષની લાગણી વ્યક્ત કરી હતી. અગાઉ માલદીવ્સમાં ભારતીય તબીબોની ટીમ તૈનાત કરવામાં આવી હતી અને ભારતે કેટલીક આવશ્યક દવાઓનો જથ્થો પણ ભેટમાં આપ્યો હતો તેના કારણે માલદીવ્સ ટાપુ પર કોરોનાના ચેપનો ફેલાવો નિયંત્રણમાં રાખવામાં મદદ મળી છે તે સાંભળીને પ્રધાનમંત્રીએ ખુશી વ્યક્ત કરી હતી. માલદીવ્સ જેવું પર્યટન પર નિર્ભર અર્થતંત્ર આ મહામારીના કારણે જે વિશેષ પડકારોનો સામનો કરી રહ્યું છે તેની કદર કરતા પ્રધાનમંત્રીએ માલદીવ્સના રાષ્ટ્રપતિને ખાતરી આપી હતી કે, કોવિડ-19ના કારણે આરોગ્ય અને અર્થતંત્ર પર થતી અસરો ઓછી કરવામાં ભારત તરફથી તેમને સતત યોગદાન આપવામાં આવશે. બંને નેતાઓ એ વાત પર સંમત થયા હતા કે, વર્તમાન આરોગ્ય કટોકટીના કારણે ઉભા થતા પ્રશ્નો બાબતે અને દ્વીપક્ષીય સહકાર માટે તેમના અધિકારીઓ સતત સંપર્કમાં રહેશે.
પ્રધાનમંત્રીએ ટોયકેથોન-2021ના સહભાગીઓ સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ મારફતે ટોયકેથોન-2021ના સહભાગીઓ સાથે સંવાદ કર્યો હતો. આ પ્રસંગે કેન્દ્રીય મંત્રીઓ શ્રી પિયૂષ ગોયલ અને શ્રી સંજય ધોત્રે ઉપસ્થિત રહ્યાં હતાં. આ પ્રસંગે બોલતા પ્રધાનમંત્રીએ કહ્યું હતું કે, છેલ્લાં 5થી 6 વર્ષ દરમિયાન દેશની યુવા પેઢી હેકેથોન્સના મંચ પર દેશના ચાવીરૂપ પડકારોથી પરિચિત થઈ છે. તેમણે જણાવ્યું હતું કે, હેકેથોન્સના આયોજન પાછળનો ઉદ્દેશ દેશની યુવાશક્તિને એકમંચ પર સંગઠિત કરવાનો અને તેમને તેમની પ્રતિભાઓને વ્યક્ત કરવા એક માધ્યમ પ્રદાન કરવાનો છે. બાળકોના પ્રથમ મિત્ર તરીકે રમકડાનું મહત્વ વ્યક્ત કરવા ઉપરાંત પ્રધાનમંત્રીએ રમકડાંઓ અને રમતના આર્થિક પાસાં પર પણ ભાર મૂક્યો હતો, જેને તેમણે ‘ટોયકોનોમી’ નામ આપ્યું હતું. પ્રધાનમંત્રીએ કહ્યું હતું કે, દુનિયાભરમાં રમકડાનું બજાર આશરે 100 અબજ ડોલરનું છે અને આ બજારમાં ભારતનો હિસ્સો ફક્ત 1.5 ટકા છે. ભારત એના લગભગ 80 ટકા રમકડાની આયાત કરે છે. એનો અર્થ એ છે કે, દર વર્ષે કરોડો રૂપિયાનું ધન દેશની બહાર જાય છે. પ્રધાનમંત્રીએ કહ્યું હતું કે, આ સ્થિતિમાં પરિવર્તન લાવવાની જરૂર છે. શ્રી મોદીએ ભાર મૂક્યો હતો કે, આંકડાઓ ઉપરાંત આ ક્ષેત્ર સમાજના જરૂરિયાતમંદ વર્ગોની પ્રગતિ અને વૃદ્ધિ કરવાની ક્ષમતા ધરાવે છે. રમકડાં ઉદ્યોગ એક આગવો નાના પાયાનો ઉદ્યોગ છે. તેમાં ગ્રામીણ વિસ્તારો, દલિતો, ગરીબો અને આદિવાસી સમુદાયોના કલાકારો કામ કરે છે. પ્રધાનમંત્રીએ આ ક્ષેત્રમાં મહિલાઓના પ્રદાન પ્રત્યે પણ ધ્યાન ખેંચ્યું હતું. તેમણે આ વર્ગોને લાભાન્વિત કરવા આપણે સ્થાનિક રમકડાઓના વપરાશને પ્રાધાન્ય આપવાની અપીલ કરી હતી. પ્રધાનમંત્રીએ આંતરરાષ્ટ્રીય સ્તરે ભારતીય રમકડાઓને સ્પર્ધાત્મક બનાવવા નવીનતા અને ધિરાણના નવા મોડલ માટેની અપીલ કરી હતી. તેમણે કહ્યું હતું કે, નવા વિચારોને પોષણ આપવાની, નવા સ્ટાર્ટ-અપ્સને પ્રોત્સાહન આપવાની, નવી ટેકનોલોજીઓને પરંપરાગત રમકડાં ઉત્પાદકો સુધી પહોંચાડવાની અને નવા બજારમાં માગ પેદા કરવાની જરૂર છે. ટોયકેથોન જેવી ઇવેન્ટ પાછળ આ પ્રેરણા કે પરિબળો કામ કરે છે. પ્રધાનમંત્રીએ સસ્તાં દરે ઉપલબ્ધ ડેટા અને ઇન્ટરનેટના માધ્યમ થકી ગ્રામીણ વિસ્તારોના જોડાણનો સંદર્ભ ટાંક્યો હતો તથા ભારતમાં વર્ચ્યુઅલ, ડિજિટલ અને ઓનલાઇન ગેમિંગમાં સંભવિતતાઓ ચકાસવાની અપીલ કરી હતી. તેમણે એ હકીકત પર અફસોસ વ્યક્ત કર્યો હતો કે, બજારમાં ઉપલબ્ધ મોટા ભાગની ઓનલાઇન અને ડિજિટલ ગેમ્સ ભારતીય વિભાવના પર આધારિત નથી અને આ પ્રકારની ઘણી ગેમ્સ હિંસાને પ્રોત્સાહન આપે છે તથા માનસિક તણાવનું કારણ છે. પ્રધાનમંત્રીએ ધ્યાન દોર્યું હતું કે, દુનિયા ભારતની ક્ષમતા, કળા અને સંસ્કૃતિ તથા સમાજ વિશે જાણવા આતુર છે. રમકડાં એમાં મોટી ભૂમિકા ભજવી શકે. ભારત ડિજિટલ ગેમિંગ માટે પુષ્કળ સામગ્રી અને સક્ષમતા ધરાવે છે. શ્રી મોદીએ યુવાન ઇનોવેટર્સ અને સ્ટાર્ટઅપ્સને દુનિયા સમક્ષ ભારતની ક્ષમતાઓ અને વિચારોનું ખરું ચિત્ર રજૂ કરવાની તેમની જવાબદારીને ધ્યાનમાં લેવાની અપીલ કરી હતી. પ્રધાનમંત્રીએ ઉલ્લેખ કર્યો હતો કે, ભારતની આઝાદીની 75મી વર્ષગાંઠ રમકડાં ઉદ્યોગના ઇનોવેટર્સ અને સર્જકો માટે સોનેરી તક છે. ઘણા પ્રસંગો, આપણા સ્વતંત્રતાસેનાનીઓ સાથે સંબંધિત ગાથાઓ તથા તેમનું સાહસ અને નેતૃત્વ ગેમિંગ વિભાવના માટે પ્રેરક બની શકશે. આ ઇનોવેટર્સ ‘ભવિષ્ય સાથે પ્રજા’ને જોડવામાં મોટી ભૂમિકા ધરાવે છે. પ્રધાનમંત્રીએ કહ્યું હતું કે, રસપ્રદ અને ઇન્ટરેક્ટિવ ગેમ્સ બનાવવાની જરૂર છે, જે ‘રસપ્રદ, મનોરંજક અને માહિતીપ્રદ’ હોય.
વર્ષ 2017નાં આઇપીએસની બેચનાં પ્રોબેશનર્સ પ્રધાનમંત્રીને મળ્યાં

ભારતીય પોલિસ સેવાની વર્ષ 2017ની બેચનાં આશરે 100 પ્રોબેશનર્સ આજે પ્રધાનમંત્રી નરેન્દ્ર મોદીને મળ્યાં હતાં. પ્રોબેશનર્સ સાથે વાતચીત કરતાં પ્રધાનમંત્રીએ સમર્પણ અને વિશિષ્ટતાથી કામ કરવા બાબતે તેમજ વિવિધ ભૂમિકાઓ અને જવાબદારીઓ અદા કરવાનાં મહત્ત્વ પર ભાર મૂક્યો હતો. પ્રધાનમંત્રીએ આ પ્રસંગે 33,000 પોલીસ કર્મચારીઓની શહીદીને યાદ કરી હતી, જેમણે તેમની ફરજ બજાવતા પોતાનો જીવ દેશ માટે કુરબાન કરી દીધો છે. પ્રધાનમંત્રીએ સુશાસન, શિસ્ત અને આચરણ, મહિલા સશક્તિકરણ અને ફોરેન્સિક સાયન્સ જેવા વિષયો પર પણ ચર્ચા કરી હતી.
પ્રધાનમંત્રીએ રાષ્ટ્રીય રમત દિવસ પર રમતપ્રેમીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રીય રમત દિવસ પર જુદી જુદી રમતનો શોખ ધરાવતાં ઉત્સાહીઓને શુભેચ્છા પાઠવી હતી. પ્રધાનમંત્રીએ કહ્યું હતું કે, “નેશનલ સ્પોર્ટ્સ ડે પર વિવિધ રમતનો શોખ ધરાવતા ઉત્સાહીઓને અભિનંદન. હોકીનાં મહાન ખેલાડી મેજર ધ્યાનચંદજીને એમની જન્મજયંતિ પર શ્રદ્ધાસુમન. હું લોકોને રમતગમતને પ્રાથમિકતા આપવા અને ફિટનેસ સંબંધિત પ્રવૃત્તિઓ કરવા વિનંતી કરું છું, જે સ્વસ્થ ભારતનું નિર્માણ કરવા માટે પ્રદાન કરશે. હું વિવિધ રમતોત્સવમાં ભારતનું પ્રતિનિધિત્વ કરતાં રમતવીરોને સલામ કરું છું. તેમની મહેનત અને દ્રઢતાએ કેટલીક સીમાચિહ્નરૂપ સફળતા મેળવી છે. ચાલુ વર્ષ આપણાં રમતવીરો માટે યાદગાર રહ્યું છે, જેમાં ભારતીય રમતવીરોએ એશિયાઈ રમતોત્સવ-2018 અને રાષ્ટ્રમંડળ રમતો સહિત વિવિધ ટુર્નામેન્ટમાં ઉત્કૃષ્ટ પ્રદર્શન કર્યું છે.”
પ્રધાનમંત્રીએ પરીક્ષા પે ચર્ચા અંગેના ઉત્સાહની પ્રશંસા કરી

પ્રધાનમંત્રી શ્રી નરેન્દ્ર મોદીએ લાખો લોકોના ઉત્સાહની પ્રશંસા કરી છે, જેમણે આ વર્ષની પરીક્ષા પે ચર્ચા માટે તેમની મૂલ્યવાન ઊંડું જ્ઞાન શેર કર્યું છે. તેમણે પરીક્ષા પે ચર્ચામાં યોગદાન આપનાર વિદ્યાર્થીઓ, વાલીઓ અને શિક્ષકોનો પણ આભાર માન્યો હતો. એક ટ્વીટમાં, પ્રધાનમંત્રીએ કહ્યું; "આ વર્ષની પરીક્ષા પે ચર્ચા પ્રત્યેનો ઉત્સાહ અસાધારણ રહ્યો છે. લાખો લોકોએ તેમની મૂલ્યવાન ઊંડા જ્ઞાન અને અનુભવો શેર કર્યા છે. હું તે તમામ વિદ્યાર્થીઓ, માતાપિતા અને શિક્ષકોનો આભાર માનું છું જેમણે આમાં યોગદાન આપ્યું છે. 1લી એપ્રિલના કાર્યક્રમની આતુરતાથી રાહ જોઈ રહ્યા છીએ."
પ્રધાનમંત્રીએ ઇન્ટરનેશનલ ફ્લીટ રીવ્યુ-2016 માં ભાગ લીધો

પ્રધાનમંત્રી શ્રી નરેન્દ્ર મોદીએ આજે વિશાખાપટ્ટનમમાં ઇન્ટરનેશનલ ફ્લીટ રીવ્યુ -2016નું અવલોકન કર્યું. રાષ્ટ્રપતિની ઉપસ્થિતિમાં ફ્લીટ રીવ્યુ અને ફ્લાય પાસ્ટમાં દુનિયાભરની નૌસેનાઓને એક સાથે લાવવા ઉપરાંત ભારતીય નૌસેનાના કૌશલ્યનું પણ પ્રદર્શન કરવામાં આવ્યું. પ્રધાનમંત્રીએ સમુદ્રીય પ્રદર્શનીની પણ મુલાકાત લીધી જેમાં નૌસેનાની સ્વદેશી તકનીકી ક્ષમતાઓનું પ્રદર્શન કરવામાં આવ્યું છે. તેમણે પ્રદર્શન સ્થળ પર જ કળા અને શિલ્પ પ્રદર્શનીનું પણ ભ્રમણ કર્યું જ્યાં પુરા દેશના કારીગરોએ પોતાના ઉત્પાદોને પ્રદર્શિત કર્યા છે. પ્રધાનમંત્રીએ ભારતીય નૌસેના સિન્ફની ઓરકેસ્ટ્રા દ્વારા પ્રસ્તુત રાષ્ટ્રપતિ બેન્ડ સંગીત કાર્યક્રમમાં પણ હાજરી આપી. પ્રધાનમંત્રીનું આવતી કાલે વિશાખાપટ્ટનમમાં આંતરરાષ્ટ્રીય ફ્લીટ રીવ્યુના એક કાર્યક્રમના રૂપમાં પરિચાલન પ્રદર્શનનું અવલોકન કરવાનો અને ભાષણ આપવાનો પણ કાર્યક્રમ છે.